Seguindo a ruta do requeixo - Condado de Salvaterra do Miño\nSeguindo a ruta do requeixo\n11 octubre, 2017 Manuel Alfonso Estévez Gastronomía 0\nPolos vieiros do concello de As Neves.\nXa o dixen mais dunha vez, que o negocio do Requeixo e da Mel, no concello de As Neves, está unida a Feira é a frase: “Amiguiños si, pero a vaquiña polo que vale”. Nin mais nin menos. É digo isto, pola importancia que ten a vaquiña na supervivencia das nosas xentes no Condado é A Paradanta.\nA Vaquiña, o dixen mais dunha vez, foi vital ata non fai moito tempo, o calor da lareira, é a cotío alento do gando, xusto co resto da familia. No Concello de As Neves, dende fai anos, a vaquiña era, e é, o tesouro, amparada pola Santa, como único reflexo da antiga costume de levalo gando a igrexa é santuarios. Como na terra portuguesa de Monçao, proba da nosa realidade social. Nas Neves, tiñan, teñen é terán, un tesouro co requeixo e a mel con que axudarse.\nNon hai relixión, comunidade que non aprecie estes queixos é requeixos, como a mel xa en montes da Paradanta. Ben me a memoria o pai Sarmiento, que por estas terras estivo buscando algunha explicación o amor das xentes enpeñadas nas costumes, e vivir de maneira parecida os mosteiros que entón había.\nSexa como sexa, é coa mosca detrás da orella, “polo aquel do xantar frugal” que se nos atribúe, con un torrente sagrado derramado en bágoas. Se descobre nas montañas da Paradanta, o requeixo, e a mel que emerxen da luz, e agora serve de berce como un torrente sagrado, como digo, que producen as herbas, as flores das árbores, coa choiva que rega os campos.\nNaturalmente, que entre festa é festa, Requeixo é Mel, dando paseos polos prados e viñedos do tinto é albariño, durmindo baixo o Sol, é unha costume moi doada.\nAsí o fixeron os monxes que buscaron nestes lares onde acomodarse é predicar co albariño, que da prestixio universal a nosa D.O. Rías Baixas.\nNesta capital do Sol do Condado, As Neves, coa súa historia foi sempre destino de moitos anos mozos da miña vida. Por iso pido a todos con requeixo e mel, brindar cun albariño de Setados ou Tortoreos, porque ámbolos dous son vos. ¡Bo proveito!\nGalegos e Mapuches\nPasando San Pedro o viño xa non ten medo


Galicia recibirá 441 millóns de fondos estruturais adicionais, os chamados REACT EU. A Xunta propón 108 proxectos para optar ao Mecanismo de Recuperación e Resiliencia da UE. Entre eles os proxectos tractores de plantas de hidróxeno, biogás e fibras téxtiles a partir da madeira. Os orzamentos de 2021 prevén que a Galicia cheguen polo menos 249 millóns do tamén chamado Fondo de Recuperación, polo que é razoable estimar que pode optar a uns 1.500 millóns do total español. Cifras importantes, pero non eses 9.500 millóns dos que se fala. Á provincia de A Coruña tocoulle ademais unha pedrea de coma moito uns 20 millóns do Fondo de Transición Xusta.\nA nova definición de territorio en despoboamento permitirá darlle prioridade ós investimentos do Fondo Europeo de Desenrolo Rexional (FEDER) en boa parte do rural galego e vilas en declive e poderá dar músculo financeiro á nova Lei de Impulso Demográfico de Galicia. A Deputación de Ourense acordou un plan de investimentos para os fondos FEDER contra o despoboamento, unha iniciativa coordenada pola Deputación de Zamora á que se sumaron a maioría de provincias, cara a consulta pública da Secretaría Xeral do Reto Demográfico (2.500 millóns previstos). A Deputación de Lugo publicará en breve unha serie de propostas académicas sobre este problema.\nGalicia é o quinto territorio europeo que máis fondos recibiu, 15.000 millóns de euros en trinta anos. Coma un orzamento e medio anual do Goberno galego. A inmensa maioría do gasto non corrente. Dos fondos 2014-2020 aínda quedan uns 1.400 millóns pendentes.\nA Comisión leva un ano negociando co Ministerio de Facenda as grandes liñas dos Fondos Estruturais e do Plan PAC. Non coñecemos aínda borradores dos programas operativos de Galicia. A principal fonte de investimento para as próximas dúas lexislaturas. O informe do comité de expertos está a ser discutido na Comisión de Reactivación do Parlamento galego.\nCómpre que Goberno e oposición abandonen o postureo partidario e se retraten. Igual non hai tantas diferenzas. Non pode ser e que eses plans os elaboren catro funcionarios e consultores madrileños. Nin que cadaquén faga a guerra pola súa conta.\nPor Serafín Pazos Responsable de política europea da Convención de Autoridades Locais Escocesas\nXunta de Galicia Parlamento de Galicia Deputación de Lugo Consellería de Facenda Deputación de Ourense


Vieiros: Galiza Hoxe - Exhuman restos de Simón Bolívar\nA FISCAL XERAL DEFENDE O PROCESO E OBXECTIVOS DA EXHUMACIÓN\nA Fiscal Xeral de Venezuela, Luisa Ortega Díaz, declarou que a exhumación ten como finalidade coñecer a identidade dos restos e as causas reais da morte de Simón Bolívar.\nXurxo Martínez Crespo - 14:13 21/07/2010\nTags: Exhumación Bolívar veleno ADN\nSegundo declarou a Fiscal Xeral do Ministerio Público (MP) a apertura do sartego que contén os restos de Simón Bolívar, constitúen un feito que reafirma a protección por parte do Estado venezuelano do patrimonio da nación e da humanidade. A Fiscal engadiu que de non facerse agora o máis probábel é que os restos de Bolívar se converteran en cinzas de aquí a 5 anos, "A simple vista podíase observar que na parte superior da caixa, debuxábase a osamenta" manifestou a Fiscal Xeral Ortega Díaz.\nPrecisou que a Comisión Presidencial realizou dous traballos: unha pescuda histórica e outra científica, esta última foi a encargada de abrir o sarcófago, para determinar se, efectivamente, no Panteón Nacional estaban os restos de Simón Bolívar, coa intención de despexar as dúbidas dalgunhas persoas que insinuaron que os restos non correspondían a Bolívar.\nA Fiscal Xeral sinalou que para determinar as posíbeis causas da morte de Bolívar, extrouxéronse tecidos óseos para practicar as experticias precisas nos laboratorios do Cuerpo de Investigaciones Científicas, Penales y Criminalísticas, do Instituto Venezolano de Investigaciones Científicas (IVIC) e do Instituto de Estudios Avanzados.\n"Os laboratorios do Ministerio Público, só foron utilizados para facer a extracción das mostras dos tecidos óseos, é dicer, na nosa Institución non se vai a practicar ningunha experticia" reiterou.\nA Fiscal defendeu que un tribunal penal e non civil sexa o que autorice a exhumación dos restos, explicou que o único que prevé este tipo de procedementos é o Código Orgánico Procesal Penal.\nCompararán ADN de Simón Bolívar co da súa irmá María Antonia\nTres perguntas sobre Simón Bolívar terán resposta despois das análises: son realmente os restos de Simón Bolívar os que están despositados no Panteón Nacional? Morreu envelenado? Como era a súa faciana?\nO informe apresentado polo vicepresidente, Elías Jaua, ao presidente Hugo Chávez, di que o ADN obtido dos dentes de Bolívar será comparado co da súa irmá María Antonia, para comprobar a identidade dos restos.\nOs científicos acreditados pola Comisión Presidencial retiraron catro mostras dentais (dúas frontais, un canino e un premolar). Dúas delas foron trasladadas ao Ministerio Público; unha, ao Instituto Venezolano de Investigaciones Científicas; e outra, ao Instituto de Estudios Avanzados.\n“Ademais dous dentes superiores foron retirados do cranio; iste foi sometido a unha tomografía para garantir a súa posíbel utilización en futuras investigacións e tomas de ADN”, explica o documento asinado polo vicepresidente executivo Elías Jaua.\n“Os estudos que se fagan nos laboratorios do Ministerio Público, o IDEA e o IVIC facilitarán identificar o patrón de ADN dos restos que poderán contrastarse co ADN doutros familiares como o caso de María Antonia Bolívar, cuxos restos están actualmente na Catedral de Caracas e serán sometidos a estudos no mes de agosto”.\nO que atoparon\nO informe revela que “un manto negro de damasco” envolvía o esqueleto. Había “dúas caixas de chumbo soldadas á urna, as cales contiñan po”. Os científicos tamén acharon “restos do corpo, da vestimenta, do calzado do Libertador e un sobre de chumbo que contiña un acta elaborada pola comisión encargada do traslado desde Santa Marta dos restos de Bolívar en 1842, asinada polo doutor José María Vargas e por todos os membros da comisión”.\nO esqueleto, destaca, estaba “ensamblado con arames de chumbo e prata, cuberto con verniz preservativo tal e como foi traballado polo doutor José María Vargas en 1843”.\nEstes son os detalles do armazón óseo: “o cranio serradura horizontalmente, as costelas por ambos os dous lados cortados con oblicuidade como para examinar o peito; os dedos anulares e a segunda falanxe de todos os outros dedos das mans, agás as dos polgares, reconstruídas con cera de moldear. Algúns ósos do metatarso e todas as dedas de ambos os dous pés reconstruídos con cera de moldear”.\nA dentadura estaba “case completa, coa ausencia da derradeira moa cordal da esquerda da queixada superior, sobre a que o doutor José María Vargas explica que foi vista xunto aos restos pero que en 1843 xa non se achaba con eles. Todas as articulacións ou adaptacións dos ósos do carpo, metacarpo e tarso reconstruído con cera de moldear polo doutor Vargas”.\nA equipa de científicos, ademais de medir e describir os ósos, escaneou algúns “coa idea de verificar posteriormente dados coma a talla e o sexo”.\nIgualmente tomáronse mostras de tecido óseo: “Dúas cuñas do cabeza humeral dereito, parte do cranio a que non se lle fixo tomografía nin radioloxía para avaliar o ADN, unha mostra do quinto arco bustal do lado esquerdo, unha costela, para investigar unha posíbel infección por tuberculose por medio de dúas tecnoloxías distintas, un fragmento dunha falanxe da man esquerda para o ADN, unha mostra do coxal esquerdo da cara anterior onde se observou unha lesión, posibelmente por secuela de tuberculose. Esta mostra será avaliada polos patólogos; unha mostra tomada da cuarta vértebra dorsal que tamén parecía ter unha lesión posibelmente por tuberculose para os estudos correspondentes, un fragmento de cuña do mesmo coxal esquerdo da cara anterior”.\nEmiten comunicado verbo o achado na exhumación dos restos de Simón Bolívar. El Correo del Orinoco\nUn intre do proceso de exhumacion. ABN\nO PKK pon condicións para a fin do conflito armado con Turquía Edición xeral


Lusco e Fusco | Compañía de Novo Circo, Danza e Teatro Físico.\nCompañía de Novo Circo, Danza e Teatro Físico.\n2. O espectáculo\nPublicado por: Fredi&Cía. | Febreiro 3, 2011\nPublicado por: Fredi&Cía. | Xuño 3, 2010\nPrimeira presentación da peza "Encontros" en Santiago de Compostela, Agosto 2009\nEncontros é un espectáculo no que se investiga na procura dun novo código escénico. Unha nova linguaxe no movemento, unha nova vía de comunicación. É neste sentido que o nome de Encontros funciona como título e como concepto para a nosa creación. Encontros refírese non só a un encontro entre dúas persoas. Encontros fai referencia ó encontro físico, ó encontro emocional, ó desencontro ou o encontro coma xuntanza entre contrarios, e tamén o encontro dunha linguaxe propia e diferente desta compañía no panorama teatral galego.\nEncontros é un espectáculo multidisciplinar, onde o teatro físico, a danza e o novo circo se conxugan para crear un código propio de expresión, un punto de partida para comunicar, para contar ó público as inquedanzas que nos invaden. A comedia e o virtuosismo forman parte desta montaxe ecléctica onde dúas persoas se recoñecen despois dunha tempada sen verse, tómanse de novo as medidas, tócanse, úlense, séntense, e comezan de novo o seu camiñar, xuntos.\nAs habilidades físicas e interpretativas dos actores serán o lenzo no cal as emocións debuxan a historia, sinxela, onde as personaxes viaxarán pola sinuosa liña das relacións humanas; amosando tódalas cores que hai dentro de cada un de nós, expoñendo dende a bondade máis verdadeira ata a maldade máis extrema.\nArquivo Elixe un mes Febreiro 2011 Xuño 2010


O Auditorio Mar de Vigo acollerá o vindeiro 15 de novembro a Gala de entrega dos galardóns Viguesas e Vigueses Distinguidos e o acto do Día de Galicia. Os dous eventos foran suspendidos por mor da pandemia e da climatoloxía, respectivamente.\nA Xunta de Goberno Local deu luz verde esta mañá á contratación dos traballos de análise das condicións de vida das persoas maiores en Vigo o que permitirá elaborar un plan estratéxico de actuación pioneiro en Galicia. Este diagnóstico permitirá a detección precoz de situacións de vulnerabilidade social.\nCo obxectivo de atender o incremento da demanda das persoas usuarias de cara á celebración do día 1 e 2 de novembro amplíanse algúns dos servizos actuais ata os camposantos da cidade.\nO alcalde e a embaixadora mantiveron un encontro para falar das relacións entre a cidade e o país israelí. Caballero explicou a Dña. Rodica Radian-Gordon a capacidade económica de Vigo e a importancia que ten a ría e o mar na cidade.


Protexer os servizos públicos - Blog de Celso Delgado\nHome Alberto Núñez Políticas Sociais-Sanidade Protexer os servizos públicos\nProtexer os servizos públicos\nEsta maña tivemos en Compostela, reunión do Comité Executivo do PPdeG. O presidente do PPdeG, Alberto Núñez Feijóo, subliñou que a porcentaxe dos fondos públicos destinados a gasto social será a máis alta da historia da autonomía.\nAsí oito de cada dez euros que se investirán pola Xunta en 2014 estarán destinados ao mantemento e mellora dos servizos públicos.\nFeijóo fixo fincapé en que hai dúas maneiras de protexer os servizos públicos: blindando as contas públicas a proba de déficit e dotando de fondos as partidas destinadas a gasto social, algo que os populares están cumprindo. Apuntou que os servizos públicos son un alicerce fundamental no noso país e debían seguir séndo despois da crise.\nPor iso, aínda cunhas contas menores en termos de capacidade orzamentaria que as que había hai cinco anos, o gasto social sempre estivo protexido nos orzamentos de Galicia.\nA punto de cumprirse o primeiro aniversario da victoria electoral do PP de G nas pasadas eleccións autonómicas, Feijóo indicou que aquel feito deixou tres mensaxes moi claras.\nA primeira delas é que Galicia entende e avala a xestión realista e responsable, xa que na anterior lexislatura se contaron as cousas como son e e os populares se esforzaron por cambialas e melloralas.\nPara Feijóo, a súa primeira lexislatura deixou unha Galicia mellor preparada para a recuperación e para encarar o futuro, aínda que non se conforma. Neste senso, indicou que nos atopamos en mellores condicións para desfacernos do déficit elevado, para reducir o endebedamento e o desemprego, para seguir apoiando aos sectores produtivos ou para internacionalizar a nosa economía.\nDo mesmo xeito afirmou que estamos en mellores condicións para ter o AVE, grazas á aposta do Goberno de España por Galicia, que é a terceira Comunidade Autónoma con maior investimento do Estado. En definitiva, mellor preparados para iniciar a recuperación económica e poder dicir que se sairá da crise sendo capaces de manter blindado o Estado de Benestar e mellorando os servizos públicos.\nSegundo Alberto Núñez , hai unha segunda mensaxe que os galegos quixeron lanzar á súa clase política hai un ano, e é que a Xunta de Galicia é algo moi serio como para andar facendo experimentos con ela.\nAsí, ante a opción dun Goberno responsable, que foi quen de aprobar os orzamentos para 2013 en tempo record nada máis tomar posesión, estaba a opción de que outros partidos se aliaran contra o PP no Goberno.\nDesa maneira, agora andarían a negociar con quen vai cada un ás eleccións europeas na Sala de Conseda Xunta, en lugar de facelo desde as súas sedes.\nPero os populares non perden un minuto nese asunto porque, como destacou Feijóo, a súa coalición é pública e todo o mundo a coñece e é tan clara que figura no seu nome: o Partido Popular de Galicia. De Galicia e para Galicia. Non hai máis pactos que o que asinan cada día con esta terra.\nPara o dirixente popular, o resultado electoral do pasado ano tamén deixou a mensaxe de que a vontade dos galegos é que se afronte esta crise coa unidade que ofrecía o PPdeG. Nesta liña, Feijóo apuntou que os populares lograron esa unidade de acción na Xunta pero admitiu tamén que iso non é facil ante quen adopta unha pose revolucionaria e ofrece constantemente insultos e descualificacións.\nE tampouco é doado ante quen soamente quere escoitar as opinións minoritarias, e despreza o criterio da maioría dos galegos. Por outra banda, Feijóo fixo fincapé en que esta semana houbo un bo exemplo co que ilustrar o que debe ser a política responsable, que deixa á marxe calquera diferenza para unir unha única vontade que é a de sacar a Galicia adiante.\nAsí se refería o presidente do PPdeG á Conferencia de Presidentes que celebrou xunto con Xerardo Fernández Albor, Fernando González Laxe e Emilio Pérez Touriño. Catro persoas que non teñen entre as súas coincidencias a militancia nun mesmo partido pero si a inmensa honra de ter ostentado o cargo de presidente da Xunta reuníronse para falar do futuro de Galicia.\nPara Feijóo, é en momentos de grandes dificultades coma este cando a grandeza dos políticos ten que estar á altura da grandeza das persoas para as que traballa e os ex presidentes deron unha lección de xenerosidade en beneficio de Galicia.\nNeste senso, o líder do PPdeG agarda que ese exemplo cunda en todas as forzas políticas do arco parlamentario galego. Nesta reunión tivemos a oportunidade de escoitar ademáis dos presidentes provincias, a ministra de Fomento, Ana Pastor, que explicou as liñas básicas dos Orzamentos Xerais do Estado para 2014, e a sua repercusión en Galicia.\nTodos os asistentes felicitaron a ministra polo compromiso amosado coa nosa Comunidade.\nProtexer os servizos públicos Reviewed by Celso Delgado on sábado, octubre 05, 2013 Rating: 5


Amigos da Terra Europa celebra o Summer Camp 2012 en As Corcerizas « as corcerizas\n« Damos comezo aos campas de verán de Greenpeace!\nUn Encontro que fortaleceu a Rede e motivounos para a acción »\nO Summer Camp de Young Friends of the Earth Europe (YfoEE) é unha oportunidade que hai unha vez ao ano para os activistas de toda a rede europea de Amigos da Terra, onde se che ofrece a oportunidade de coñecer outros mozos/as; afondando sobre os temas e as campañas nas que traballamos, aprendendo e desenvolvendo novas habilidades, e participando nas nosas accións e proxectos.\nAdemais, este ano teremos a oportunidade de celebrar, nun inmellorable entorno de coherencia como é o de As Corcerizas, o 5º aniversario de Young Friends of the Earth Europe.\nPara poder participar deberás deberás ter menos de 31 anos.\nO Encontro desenvolverase en inglés para faciliar a comunicación entre todos os/as participantes.\nA Asociación cubrirá os gastos de aloxamento e manutención de cada participante, e unha axuda máxima 125 euros en concepto de viaxe para aqueles/as que a soliciten.\nHai un total de 45 prazas, con 1-3 prazas dispoñibles para os/as participantes de cada grupo de Young Friends of the Earth Europe implicados no Encontro.\nAs prazas son limitadas e a prioridade de asignación será de socios/as e voluntarios/as de Amigos da terra que teñan disponibildade para asistir durante todo o campamento.\nCobre a ficha de reserva e envíaa coa maior brevidade posible a info@ascorcerizas.com\nFicha Reserva [.odt]\nFicha Reserva [.doc]\nFai a túa reserva antes do 12 de xullo 2012\nEsta entrada foi posteada por Analia Moares en 6 de Xullo de 2012 ás 17:30 e esta arquivada en Formación e Divulgación. Podes seguir as respostas a esta entrada a traves de RSS 2.0. Tanto os comentarios como os pings estan actualmente pechados.


O CONCELLO INICIA ESTE VENRES A OITAVA EDICIÓN DO SEU CICLO ‘NOITES DE MONÓLOGO’ | Concello de Carral\nO Concello de Carral iniciará este venres, 3 de setembro, a oitava edición do seu ciclo ‘Noites de monólogo’, que leva a cabo no local Xente Nova de Tabeaio.\nTodos os monólogos serán ás 21 horas e a encargada de inaugurar o ciclo este venres é Carmen Méndez con ‘Outras químicas’. O vindeiro venres, 10 de setembro, será a quenda para Quico Cadaval con ‘Vacas, guerras, porcos e cregos’. O venres 17 Paula Carballeira con ‘Mulleres que viven soas’. Seguirá Sergio Pazos, o venres 24, con ‘Contaxiándonos de humor’ e, por último, o sábado 25, Pepo Suevos clausurará o ciclo con ‘Falade galego, rapazada… é unha pasada!!!’.\nPara asistir a estes espectáculos é necesario reservar entrada previamente na Casa da Cultura, teléfono 981 672 580.


A INAUGURACIÓN DA EXPOSICIÓN DE RUBÉN DE MARINA E SEBASTIÁN COCUCCI NO PORRIÑO ABRE A PREVIA DO FESTIVAL DE CANS - Festival de Cans\nNa exposición de fotografía e textos explórase a relación coa morte con actores e actrices coma Luis Tosar, Itziar Castro ou Óscar Jaenada,\nO espazo da traseira do Centro Cultural, acollerá esta inauguración, que contará coa actuación da artista porriñesa Noemí Fernández, e conta coa apoio da Concellería de Cultura.\nCans. O Porriño. 31 de agosto de 2020. ¿Cal sería a expresión da túa cara se vises a morte de fronte? Esa é a pregunta na que se basea a exposición “Fuera de Escena”, cuxa inauguración na noite deste martes -20 horas- na traseira do Centro Cultural do Porriño suporá a previa do XVII Festival de Cans.\nNo proxecto artístico, desenvolto polo escritor Rubén de Marina, natural de Cans, e máis o fotógrafo Sebastián Cocucci, participan 16 actores e actrices, entre eles Luis Tosar, Itziar Castro, Óscar Jaenada e Yolanda Ramos.\nA mostra estivo exposta na Sala Matadero de Madrid e chega a Galicia por vez primeira e suporá a previa ás actividades do Festival de Cans no Centro Cultural do Porriño. Deste xeito, o certame dalle continuidade a unha liña de programar exposicións, comezada a desenvolver o pasado ano, no que Cans promoveu a exposición fotográfica “Outra pel, outro rostro”, de Cris Andina.\nNa inauguración de “Fuera de Escena”, prevista para as 20,00 horas deste martes, estarán presentes os autores Rubén de Marina e Sebastián Cocucci e Cami Moreira, en representación da Concellería de Cultura do Concello de o Porriño que patrocina esta iniciativa. A partir desta hora, haberá visitas guiadas á exposición en grupos dun máximo de 10 persoas. As persoas que agarden a súa quenda, poderán desfrutar da excepcional voz da artista porriñesa Noemí Fernández, finalista de La Voz Kids e do Tour Music Fest europeo, que preparou un repertorio especial para a ocasión con cancións vencelladas con películas. Deste xeito, esta previa do festival ten intención de ser un espazo para dar visibilidade ó talento dos artistas locais.\nComo xa comunicou o certame nos últimos días, só poderán acceder ás proxecións e actividades do festival as persoas que estén rexistradas ou mercaran unha entrada.\nPara asistir a calquera das actividades do Festival de Cans deste ano haberá que ter entradas, ou haberá que rexistrarse, no caso das actividades de balde. Esta política forma parte dos protocolos anti-covid postos en marcha dada a situación sanitaria. E este á o caso tamén do evento de inauguración da exposición “Fuera de Escena”: quen queira asistir debe inscribirse enviando un correo electrónico ao seguinte enderezo: biblioteca@porrino.org.\n“Fuera de Escena” poderá verse ata o 30 de setembro de 10 a 14 horas na traseira do Centro Cultural, un espazo no que o Festival de Cans programará este ano outras actividades coma a súa sección Lendo Cine, a proxección dos videoclips a concurso ou o concerto da artistia viguesa Babykatze.\nO rexistro para asistir á exposición pode facerse, sen custe, na tenda en liña do Festival de Cans -https://tenda.festivaldecans.com/-. Alí tamén se poden mercar, só ata a medianoite do día de hoxe, as entradas para asistir ás actividades de pago.\nPublicado o 31 de Agosto de 2020 17 de Setembro de 2020 Autor festivaldecansCategorias novas festival de cans


Baixo as alas de abril, de Xoaquín Fernández Leiceaga – Club de Lectura\nXoaquín Fernández Leiceaga. Nado en Noia en 1961. Casado, con dous fillos. Profesor universitario de Economía na Universidade de Santiago. Investigador en economía rexional e federalismo fiscal. Autor de varios ensaios sobre economía e política en Galicia. Foi tenente de alcalde en Noia e Santiago e deputado no Parlamento de Galicia polo PSdeG.\nFebreiro de 1989. Tras o atentado contra un cuartel da Garda Civil, o comisario Miguel Santos, coñecido por afastarse dos métodos empregados pola anterior policía franquista, ocúpase da investigación. A detención do grupo independentista autor do feito é obxectivo prioritario do goberno español. Ás implicacións políticas para a democracia axiña se han engadir as consecuencias na vida dos militantes do grupo armado e dos seus achegados. Mariló rexenta o bar familiar e ten o seu irmán agonizando no hospital, onde unha visita do comisario Santos, que acaba de ser pai, vai desdebuxar os límites do convencionalmente esperable. Persecucións, interrogatorios, vidas demoucadas: a trama penetra no ambiente sindical e estudantil compostelán para deixar á vista a cicatriz perenne da liberdade.


Ordes do día - Xuntas de goberno do Concello de Ourense\nTeño a honra de comunicarlle que, por Decreto N.º 2022006319 da Alcaldía-Presidencia de data 28 de xuño de 2022, convocouse sesión ordinaria da Xunta de Goberno Local, que terá lugar en primeira convocatoria o día 30 de xuño de 2022, ás 08:30 horas, segundo o previsto no artigo 41.4 do Regulamento de Organización, Funcionamento e Réxime Xurídico das Corporacións Locais. A orde do día será a seguinte:\nTeño a honra de comunicarlle que, por Decreto N.º 2022006006 da Alcaldía-Presidencia de data 21 de xuño de 2022, convocouse sesión ordinaria da Xunta de Goberno Local, que terá lugar en primeira convocatoria o día 23 de xuño de 2022, ás 08:30 horas, segundo o previsto no artigo 41.4 do Regulamento de Organización, Funcionamento e Réxime Xurídico das Corporacións Locais. A orde do día será a seguinte:\nTeño a honra de comunicarlle que, por Decreto Nº 2022005939 da Alcaldía-Presidencia de data 20 de xuño de 2022, convocouse sesión extraordinaria da Xunta de Goberno Local, que terá lugar en primeira convocatoria o día 21 de xuño de 2022, ás 11:15 horas, segundo o previsto no artigo 41.4 do Regulamento de Organización, Funcionamento e Réxime Xurídico das Corporacións Locais. A orde do día será a seguinte:\nConvocatoria ordinaria [17-06-2022]\nTeño a honra de comunicarlle que, por Decreto N.º 2022005785 da Alcaldía-Presidencia de data 15 de xuño de 2022, convocouse sesión ordinaria da Xunta de Goberno Local, que terá lugar en primeira convocatoria o día 17 de xuño de 2022, ás 08:30 horas, segundo o previsto no artigo 41.4 do Regulamento de Organización, Funcionamento e Réxime Xurídico das Corporacións Locais. A orde do día será a seguinte:\nConvocatoria ordinaria [09-06-2022]\nTeño a honra de comunicarlle que, por Decreto Nº 2022005391da Alcaldía-Presidencia de data 07 de xuño de 2022, convocouse sesión ordinaria da Xunta de Goberno Local, que terá lugar en primeira convocatoria o día 09 de xuño de 2022, ás 08:30 horas, segundo o previsto no artigo 41.4 do Regulamento de Organización, Funcionamento e Réxime Xurídico das Corporacións Locais. A orde do día será a seguinte:\nConvocatoria extraordinaria e urxente [06-06-2022]\nTeño a honra de comunicarlle que, por Decreto N.º 2022005320 da Alcaldía-Presidencia de data 6 de xuño de 2022, convocouse sesión extraordinaria e urxente da Xunta de Goberno Local, que terá lugar en primeira convocatoria o día 06 de xuño de 2022, ás 12:15 horas, segundo o previsto no artigo 41.4 do Regulamento de Organización, Funcionamento e Réxime Xurídico das Corporacións Locais. A orde do día será a seguinte:\nConvocatoria ordinaria [02-06-2022]\nTeño a honra de comunicarlle que, por Decreto N.º 2022005175 da Alcaldía-Presidencia de data 31 de maio de 2022, convocouse sesión ordinaria da Xunta de Goberno Local, que terá lugar en primeira convocatoria o día 02 de xuño de 2022, ás 08:30 horas, segundo o previsto no artigo 41.4 do Regulamento de Organización, Funcionamento e Réxime Xurídico das Corporacións Locais. A orde do día será a seguinte:\nConvocatoria extraordinaria e urxente [27-05-2022]\nTeño a honra de comunicarlle que, por Decreto Nº 2022005027 da Alcaldía-Presidencia de data 27 de maio de 2022, convocouse sesión extraordinaria e urxente da Xunta de Goberno Local, que terá lugar en primeira convocatoria o día 27 de maio de 2022, ás 12:30 horas, segundo o previsto no artigo 41.4 do Regulamento de Organización, Funcionamento e Réxime Xurídico das Corporacións Locais. A orde do día será a seguinte:\nConvocatoria ordinaria [26-05-2022]\nTeño a honra de comunicarlle que, por Decreto N.º 2022004858 da Alcaldía-Presidencia de data 24 de maio de 2022, convocouse sesión ordinaria da Xunta de Goberno Local, que terá lugar en primeira convocatoria o día 26 de maio de 2022, ás 08:30 horas, segundo o previsto no artigo 41.4 do Regulamento de Organización, Funcionamento e Réxime Xurídico das Corporacións Locais. A orde do día será a seguinte:\nConvocatoria ordinaria [19-05-2022]\nTeño a honra de comunicarlle que, por Decreto Nº 2022004610 da Alcaldía-Presidencia de data de 16 de maio de 2022, convocouse sesión ordinaria da Xunta de Goberno Local, que terá lugar en primeira convocatoria o día 19 de maio de 2022, ás 8:30 horas, segundo o previsto no artigo 41.4 do Regulamento de Organización, Funcionamento e Réxime Xurídico das Corporacións Locais. A orde do día será a seguinte:


Teixeu de Ancares - Wikipedia, a enciclopedia libre\nEntrada a Teixeo de Ancares.\nTeixeo de Ancares (Tejedo de Ancares en castelán e oficialmente) é unha parroquia do concello leonés de Candín, na bisbarra do Bierzo. Segundo o INE en 2012 tiña 25 habitantes ; do mesmo xeito ca os demais lugares do val do Ancares sufriu despoboamento pola emigración a áreas máis prosperas. A lingua que falan os habitantes de Teixeo de Ancares é un dialecto do galego chamado ancarés.\nA arquitectura é coma a das demais vilas dos Ancares: carázterizase pola cachotaría e a lousa. Teixeo de Ancares posúe unha ponte medieval á entrada, xunto o cal se levanta un vello muíño hidráulico tradicional recentemente restaurado.Tamén posúe un antigo forno tamén restaurado e unha igrexa de estilo tradicional ancarés.\nNos arredores atópase unha fervenza rodeada de castiñeiros centenarios que é a principal atracción. Tamén se acha nos arredores os restos dunha antiga ferraría que foi nos seus tempos tan famosa como a ferraría de Compludo ao sur do Bierzo. Preto da ferraría atópase a Ermida de Santa Madalena, a patroa.\nEdificio con arquitectura tradicional.\nA principal festa é a romaría á Ermida de Santa Madalena que se celebra o último domingo de xullo.\n↑ Ricardo Carballo Calero, Gramática del gallego común, p.120\n↑ 3,0 3,1 3,2 "Candin.ccbierzo.net". Arquivado dende o orixinal o 06 de febreiro de 2015. Consultado o 19 de xullo de 2013.\nTraído desde "https://gl.wikipedia.org/w/index.php?title=Teixeu_de_Ancares&oldid=5671358"


Espazos para a cultura - Concello de Cerceda\n18 Decembro 2014\nTanto se vives aquí como se vés de visita, en Cerceda atoparás unha ampla rede de espazos e equipamentos culturais pensados para que lle saques todo o proveito ao teu tempo de ocio.\nPraza da Cultura, 1\nTeléfono: 981 685 253\nHorario: de luns a sábados de 15 a 20 horas\nBIBLIOTECA MUNICIPAL DA SILVA\nR/Celso Emilio Ferreiro, s/n\nTeléfono: 981 692 588\nHorario: martes, xoves e venres de 15:30 a 20 horas\nAULA DE LECTURA DE MEIRAMA\nLugar da Picota\nHorario: luns e mércores de 16 a 19.30 horas\nUnha das finalidades da acción cultural municipal reside na recuperación de espazos para a lectura e na posta en marcha de iniciativas que incidan na súa promoción e dinamización.\nCon este obxectivo deséñase a Rede Municipal de Bibliotecas, que está integrada pola Biblioteca Municipal de Cerceda, a Biblioteca Municipal da Silva e a Aula de Lectura de Meirama.\nEstes centros ademais de ofrecer un servizo público de préstamo de libros, tanto en sala como a domicilio, tamén desenvolven campañas de promoción e dinamización da lectura. Ademais, as bibliotecas municipais de Cerceda e da Silva dispoñen de equipamentos informáticos a disposición dos/as usuarios/as e están integradas na Rede Galega de Bibliotecas.\nA rede de museos do Concello de Cerceda está integrada polo Museo do Moucho e o Ecomuseo.\nAvenida de Galicia, 39\nTeléfono: 981 686 215\nInaugurado o 24 de decembro de 1994, conta na actualidade con máis de 5.000 pezas que inclúen esculturas, cadros de pintores galegos, libros e artigos de xoiería, ademais dunha gran vidreira policromada de José de Esprona na que figura un enorme moucho na árbore do paraíso.\nO museo conta, á súa vez, con instalacións interactivas que permiten ao visitante ver, tocar e escoitar o mundo destas particulares aves. Para realizar unha visita é preciso concertar cita previa chamando ao 981 686 215.\nTrátase dun museo interactivo que nos permite descubrir as características do noso medio natural e coñecer a historia e a evolución da sociedade e da economía de Cerceda no último século. As visitas deberanse concertar previamente no 981 685 001.\nAvenida Fernando González Laxe\nTeléfono: 981 686 209\nO auditorio municipal de Cerceda, integrado no edificio municipal do Centro Cívico, conta cun aforo de 196 persoas, equipos de son e iluminación, dous camerinos con espello, luz e auga, e vestiarios masculino e feminino.\nNeste espazo desenvólvense o programa anual de teatro anual e diferentes actividades e encontros como a Cabalgata de Reis, a Gala do Deporte, etc...\nEste sitio web usa cookies para xestionar a autenticación, a navegación e outras funcións. Ao usar o noso sitio web, acepta que podemos colocar este tipo de cookies no seu dispositivo.\nVer a política de privacidade da web\nVer documentos da RXPD/GDPR\nReconsiderar as cookies\nRexeitou as cookies. Esta decisión pódese reverter.\nPermitiu que se coloquen cookies no seu computador. Esta decisión pódese reverter.


Portos expedienta a un buque por verter residuos no porto de Ribeira - Canal Rías Baixas\nRIBEIRA > O ente Portos de Galicia abriulle expediente a un buque-conxelador atracado no porto de Ribeira pola realización dun vertido de restos orgánicos. O barco permanecerá retido pola Capitanía Marítima ata que deposite a fianza esixida por Portos.\nO buque ‘Spitsbergen’ con bandeira de San Vicente e Granadinas, permanece aínda a día de hoxe retido no porto de Ribeira baixo a vixilancia de Capitanía Marítima logo de ser sorprendido efectuando vertidos de restos de peixe, graxa orgánica, sal e auga sucia.\nO buque infractor, que transportaba atún conxelado para as empresas conserveiras da comarca, atopábase limpando as súas adegas no interior da dársena ribeiresa no momento que foi localizado polo persoal de vixilancia de Portos de Galicia.\nSeguindo os protocolos establecidos o dispositivo de vixilancia deste ente público, dependente da Consellería de Política Territorial, Obras Públicas e Transporte, paralizou o vertido e de seguido a lancha ‘Langosteira’ do SASEMAR procedeu a recolle-los restos sólidos, dispersando o resto do vertido, quedando a zona totalmente limpa pasadas unhas horas.\nPortos de Galicia abriulle tamén un expediente sancionador ó barco, esixindo unha fianza de seis mil euros como garantía indispensable para poder abandona-las instalacións portuarias.\nA apertura do expediente foille comunicado ó capitán do buque-conxelador, á empresa consignataria, á compañía armadora de nacionalidade grega e á aseguradora.\nArtigo anteriorA piscina climatizada da Pobra entrará en funcionamento no prazo dun mes\nSeguinte artigoA alarma ante un posible escape de gas obriga ó desaloxo dun edificio na Pobra\nZanfonistas de toda España daranse cita no Encontro de Rianxo\nRibeira disporá dunha nova aula CEMIT antes do verán\nOs mariscadores ribeireses denuncian a ‘inoperancia’ da comisión antivertidos


Xogos de plataformas libre - Páxina 3\nPara reproducir A Misión Verde ten de xestionar un estraño camaleón pequeno e guía-lo dentro dunha cova misteriosa. Podes facer cambio de cor para eliminar todos os obstáculos e, así, acadar illamento para alcanzar a saída que o levará directamente ao seguinte nivel. Non esqueza recoller as xoias que vai atopar ao longo do percorrido.\nA Misión Verde\nAxudar un personaxe pequeno xogo de vídeo para superar todos os obstáculos que atopa polo camiño. Ir a través das plataformas e tentar chegar á final para cumprir o seu destino. Nalgúns exhiben un simpático personaxe que vai dar algunha pista para seguir a súa aventura aparecerá.\nRacki Wishmaker quero ter un bo tempo na noite de Halloween, e quere voar pola cidade para ver como está decorado. Sairá dunha catapulta para comezar a voar, entón vai ir de plataforma para plataforma para recoller o máximo de moedas e evitando os terribles monstros voadores polos ceos. Tente chegar o máis alto posible.\nDivertido xogo no que tes que construír pontes coa lonxitude exacto, a fin de avanzar dunha plataforma para o próximo. A principio, parece un xogo simple, pero como o punte é máis do que debería milímetro, o protagonista cae no baleiro, e se queda tamén están lonxe. Cantas pontes continuación poder facer?\nxogo de plataforma onde ten que ir dunha plataforma a outra, para chegar o máis alto que poida. Evite balas e láseres ou frite-lo vivo. Activar o escudo para facer invencible e capaz de moverse máis facilmente. Na parte dereita da pantalla aparecerá o nivel de enerxía, gañe moedas para cubrir o poder de novo.\nEstilo arcade divertido xogo de plataforma onde dirixe un pequeno paxaro que ten que guiar por todas as pantallas para obter o máximo posible de ouro.\nIntroduza o The Dungeon Grab O Tre\nNeste xogo tes de se teletransportar a protagonista dun lugar a outro na pantalla para conseguir recoller todas as claves que vai atopar en cada nivel. Só se vostede é capaz de capturar as claves, vai seguir adiante e pasar ao seguinte nivel. Coidado cos perigos en cada pantalla, como as puntas afiadas. Ten 4 niveis de dificultade para elixir. Para comezar, mellor o fácil, cando pensa mellor, pode gastar o "Deus".\nPara xogar este xogo tes que estar alerta todo o tempo e moverse moi rápido para tomar o seu heroe para a profundidade da illa. Tomar a decisión correcta e prema a tecla dereita en todo momento. Xoga con dúas chaves, cada un cunha cor asignada, vermello ou verde. o protagonista segue bloques da mesma cor, e pode mover-se en función dos apertas clave. Se comezar a cor caída de baleiro confuso. Estate moi íngreme, por veces, cambiar bloques de cores de súpeto.\nilla de viaxe\nO protagonista deste xogo de plataforma de Arcade divertido embárcase nunha aventura emocionante, onde ten que ir de plataforma en plataforma recollendo todas as moedas que atopar e evitando os moitos inimigos en cada nivel. Tamén debe atopar unha rosa agradable.\nxogo de plataforma onde ten que ir en barras listradas e atopar a saída. Ao longo do camiño vai atopar Flubbs e Tubbs, co que ten que loitar e matalos para saír desta aventura en ritmo acelerado.\nNeste xogo tes que axudar a estas dúas irmás que pasar por toda a pantalla que atopar, ata que o obxecto desexado. Probe completar todas as fases no menor tempo posible. Certamente con estas dúas irmás viven unha gran aventura.\nCon este xogo pode xogar con un tartarugas en vez especiais Ninja. Podes xogar só ou con amigos, afastouse do outro lado da pantalla recoller todo o que pode axudar e evitando os moitos obstáculos que vai atopar. O seu obxectivo é rescatar a refén.\nRescate de reféns Ninja Turtles\nSimple, pero divertido xogo de plataforma onde o protagonista da aventura son dous dedos pé, onde dirijas los. Movelos con habilidade para esquivar os obstáculos que está aparecendo como cigarros-gusanos ou grandes e terribles serras xiratorias. Se é hábil se avanzar moitos niveis, boa sorte!\nElsa deixou o castelo de Disney e agora precisa da túa axuda para volver. Recolle os diamantes que vai atopar en cada nivel e obter a clave que precisa para abrir a porta vai pasar ao seguinte nivel.\nElsa Rainbow Island Praza\nAo contrario xogo simple, pero non tan excitante. Ten que axudar un pequeno esquilo para moverse as estradas finas traídos todas as landras que están no camiño. Un único paso en falso e caer baleiro esquilo.\nEste xogo ten como protagonista un pouco, o que pode cambiar de forma durante un determinado período de tempo, non moi longo, para recoller todos os átomos en cada pantalla. Os átomos son o que manter viva. Move-se con habilidade e tentar chegar á parte inferior de cada pantalla.\nNeste xogo tes que amosar as súas habilidades. Ten que controlar simultaneamente ao seu robot e un canón láser. Vai ter que estar moi atentos a toda a pantalla, se concentrarse máis en un obxecto, pode perder o control do outro. será capaz de control-los tanto?


Investigadores da EEF analizan o potencial do eucalipto para a produción de mel en Galicia | Escola de Enxeñaría Forestal\nInvestigadores da EEF analizan o potencial do eucalipto para a produción de mel en Galicia\nEn Galicia existen máis de 4000 apicultores e apicultoras, están rexistradas máis de 160.000 colmeas e prodúcense máis de 2000 toneladas de mel ao ano. Estes son algúns dos datos, procedentes de diferentes fontes, que investigadores do grupo AF-4 da Escola de Enxeñaría Forestal reuniron nun informe dirixido a compilar toda a información existente sobre a produción apícola na comunidade autónoma e a incidencia que nesta pode ter o eucalipto. “O estudo trata de ver cal é o potencial das especies forestais na produción melífera en Galicia, do que se sabe moi pouco”, recoñece o investigador principal do grupo, Enrique Valero. Tras esta análise inicial, explica, o seu obxectivo será agora coñecer a capacidade de producir pole e néctar dos eucaliptos, dado o seu adiantado e longo período de floración, e máis en concreto do Eucalyptus nitens, unha especie presente en zonas con maior altitude.\nXunto a Valero, os estudantes da escola Manuel Viso e Sergio Lamosa e os tamén investigadores do grupo AF-4 Xana Álvarez, Francisco Abilleira e Fátima Otero participaron na elaboración deste estudo, que tiña como obxectivo “coñecer onde estamos, saber cal é a situación da apicultura, as especies forestais melíferas e do eucalipto en particular, para a partires de aí saber que faría falta estudar”, como sinala Viso. Nese senso, Valero pon o acento en que en Galicia “existen especies cuxa contribución á produción melífera é moi importante, como por exemplo o castiñeiro”, o breixo, o érbedo ou a “primeira árbore que florece no ano”, o eucalipto, cuxo período de floración pode prolongarse “ata catro meses”, contribuíndo así a que as poboacións de abellas “se mostren activas moi cedo, despois da quenda de hibernación e desenvolvan colonias fortes ao inicio da primavera”.


Marcapaginasporuntubo: Els Quatre Gats\nLos Gatos Guerreros - Los Cuatro Clanes - Salamandra\nÉrguese o pano e aparece unha corte aldeán. Enriba do estrume hai unha vaca morta. Ó redor da vaca hai unha vella velliña, unha muller avellentada, unha moza garrida, dúas rapaciñas bonitas, un vello petrucio e tres nenos loiros. Todos choran a fío i enxoitan os ollos coas mans. Todos fan o pranto e din cousas tristes que fan rir, ditos paifocos de xentes labregas, angurentas e cobizosas, que pensan que a morte dunha vaca é unha gran desgracia. O pranto debe ter unha gracia choqueira, para que estoupen da risa os do "patio de butacas".\nE cando se farten de ri-los señoritos, baixará o pano.\nPublicado por Paco Perez en 18:00


Novas Vitenses: A folga do ambulatorio desconvócase ao lograr praza de mañá os médicos do antigo modelo\nA folga do ambulatorio desconvócase ao lograr praza de mañá os médicos do antigo modelo\nAs cinco xornadas de folga de sete médicos e seis enfermeiras do antigo modelo de atención primaria desconvócanse tras un acordo alcanzado a última hora da mañá de onte entre a Xerencia de Atención Primaria e os sindicatos.\nO pacto contempla que tres médicos e dúas enfermeiras desprazaranse: se hai praza, todos irán para Fontiñas, ou se non un médico e unha enfermeira terán como destino Vite. Os catro médicos e catro enfermeiras restantes permanecerán no ambulatorio. Os 13 profesionais exercerán en horario de mañá e ningún de tarde, como propuña inicialmente a administración sanitaria autonómica.\nO acordo prevé igualmente que, cando abran os centros de saúde previstos en Galeras e Conxo, aos profesionais que agora se despracen ofreceráselles a oportunidade de volver para o ambulatorio ou para algún deses novos centros, aínda que os representantes do antigo modelo non poderán superar o 30% da unidade asistencial.\nLuís Xerez, de UXT, afirma que foi «un acordo de mínimos», que se consultou co persoal afectado e aceptouno, ao garantirse que ningún exercerá en horario de tarde, que era o que todos querían evitar.\nA xerente de Atención Primaria, Ana Castaño, agradece «a capacidade de negociación que demostraron sindicatos e profesionais» e asegura que a partir da reestruturación aprobada onte vanse a pór en marcha en Santiago novas medidas que contempla o Plan de Mellora de Atención Primaria.\nPublicado às 14:25:00


Abertos ao Galego.- As rebaixas das empresas colaboradoras\nNoticias da Mesa Sábado, 4 de Agosto de 2012\nEn xullo comezou o período de rebaixas en Galiza. Queremos animarvos a consumir nas rebaixas das empresas de Abertos ao Galego\nComo todos os anos, a comezos de xullo os comercios do país abren o seu período de rebaixas. Nesta ocasión, desde A Mesa pola Normalización Lingüística queremos animar á cidadanía a ter en conta a lingua como criterio de escolla á hora de facer as compras.\nAbertos ao Galego é un proxecto da Mesa pola Normalización Lingüística no que participan empresas de todo o país, de moi diversos sectores. As empresas comprométense a manter o seu uso do galego en diversos niveis, establecidos polo certificado Abertos ao Galego, e a cambio reciben apoio na súa actividade empresarial dunha ampla rede de persoas que apostan pola defensa do galego.\nUn exemplo dos descontos que ofertan as empresas de Abertos ao Galego é o da tenda de moda de muller Ela Diz (praza de Fuenterrabía, Santiago de Compostela). Comezaron as súas rebaixas o día 1 de xullo e rematan o 31 de agosto. Na primeira semana o desconto era do 20%, mais neste momento teñen todos os produtos ao 50, 60 e 70%. Ademais teñen unha sección de outlet con descontos de até o 70% xa desde o primeiro día. Ademais, os socios e socias da Mesa temos un 10% de desconto adicional ao que haxa nese momento na tenda.\nLaura Insausti, a propietaria de Ela Diz, considera que iniciativas como Abertos ao Galego son indispensábeis, entre outras cousas porque fan pensar á cidadanía sobre a importancia do papel do consumidor na elección da lingua por parte das empresas. Ademais, entende que en tempos de crise é máis importante que nunca que a xente consuma dun xeito consciente, no comercio local e apoiando ás empresas que apoian activamente o uso do galego.\nAmarante (con tendas en Pontevedra, na Rúa San Román, 9 e en Santiago de Compostela, na Rúa de San Pedro, 67), tamén membro de Abertos ao Galego, estes días comezou unha baixada dos seus prezos en moitos dos seus produtos de xeito permanente. O obxectivo de Amarante é pór a disposición do público produtos de comercio xusto a prezos asequíbeis, polo que neste momento de dificultades económicas decidiron revisar as súas marxes comerciais. Lembran tamén que os socios e socias de Amarante poden desfrutar ademais dun 10% de desconto en todas as súas compras.\nAlgúns exemplos de produtos nos que rebaixan os prezos son o café descafeinado natural Colombia Arábiga en gran (1kg, 13,25€), o arroz Hom Mali aromatizado, procedente de Tailandia e biolóxico (1kg, 3,95€) ou o lavalouza a man biolóxico (2 litros, 4,35€).\nDesde Amarante lembran a importancia de proxectos de Comercio Xusto, nos que se prima o respecto polas persoas: rebaixan a súa marxe comercial, eliminan intermediarios e procuran sinerxias na colaboración con outras importadoras. Todo isto co obxectivo de promover un comercio responsábel cos dereitos das persoas e co medio ambiente.


O almorzo Institucional do proxecto Galicia oramos por ti 2019 celebrouse na Coruña - Consello Evanxélico de Galicia\nO almorzo Institucional do proxecto Galicia oramos por ti 2019 celebrouse na Coruña\nPublicado a 09 de Xuño de 2019\nO Comité Organizador do proxecto Galicia Oramos por Ti 2019, decidiu realizar unha serie de eventos ao redor da causa social que tivo como lema “En defensa da familia, contra a violencia de xénero”. Un destes eventos, inclúe un Almorzo Institucional de Oración que comezou ás 10:30 horas, no Hotel Áttica21 da Coruña, o sábado 8 de xuño de 2019.\nO Almorzo Institucional de Oración, está pensado como un encontro entre os pastores, ministros e/ou líderes das distintas denominacións evanxélicas e as autoridades políticas e personaxes relevantes de Galicia. Preténdese ter a oportunidade de poder conversar sobre asuntos de interese común, en semellanza aos almorzos celebrados noutras nacións e que supoñen unha manifestación da cordialidade e a cooperación entre os distintos sectores da nación.\nO Almorzo Institucional de Oración desenvolveuse en dúas partes, a primeira sesión estivo presidida polo pastor Timoteo Figueirido Woodford, de Asembleas de Irmáns da Coruña, quen deu a apertura e benvida ao almorzo para dar paso á primeira canción a cargo do grupo musical de loanza coa interpretación de Sublime graza.\nA continuación unha conferencia breve a cargo de Juan Carlos Fernández, psicólogo e profesor da UDC baixo o título “En defensa da familia, contra a violencia de xénero”.\nJuan Carlos Fernández, o psicólogo e profesor da UDC, no momento da súa intervención.\nAo termo desta primeira conferencia tomaron a palabra varios invitados do ámbito político, social e cultural. O primeiro foi Jorge Álvarez Castrillón, de Coalición de Centro Democrático-Centrista de Ferrol quen agradeceu a invitación ao evento, así mesmo Mar Barcón, que ocupou ata hai pouco diferentes responsabilidades no PSOE e que segundo as súas palabras na actualidade é unha cidadá médico, nai e moi interesada nos temas de xénero.\nSalúa de Jorge Álvarez Castrillón, de Coalición de Centro Democrático-Centrista de Ferrol.\nPosteriormente Juan María Abalo Catex, concelleiro do Partido Popular no Concello de Cambre lembrounos a importancia da institución local por ser a máis próxima á cidadanía.\nE para concluír esta primeira parte de saúdas por parte de diferentes personalidades contouse tamén coa asistencia de Miguel Lorenzo Torres, senador pola Coruña do Partido Popular o cal se referiu nun momento da súa intervención ao exemplo bíblico de Xesús e da súa compaixón pola muller que querían apedrar, comentando que foi o primeiro que puxo á muller no seu sitio e que iso foi un xesto revolucionario, ademais tamén expresou: “traballemos xuntos contra esa secuela e como lexislador comprométome a traballar por eses valores comúns que nos unen a todos”.\nSeguidamente deuse paso á segunda conferencia breve, que correu a cargo da enfermeira, María Navaza tratando o tema “En defensa da familia, contra a violencia de xénero” desde unha perspectiva asistencia e espiritual.\nMomento da conferencia a cargo da enfermeira, María Navaza.\nCase ao final desta primeira parte do almorzo toma a palabra pechando o grupo de intervencións institucionais, o presidente do Parlamento de Galicia, Miguel Ángel Santalices Vieira quen nos mencionou que a Comunidade Evanxélica ten un problema de visualización na sociedade actual. Santalices tamén fixo unha invitación oficial á directiva da Comunidade Evanxélica para que viñesen coñecer o Parlamento de Galicia.\nNa foto, Miguel Angel Santalices, presidente del Parlamento de Galicia nun instante da súa intervención.\nO acto concluíu coa entrega dunha Biblia a cada un dos invitados institucionais e dunha oración por eles a cargo do presidente do Consello Evanxélico de Galicia, José Luis Zapata Vázquez.\nA interpretación a gaita do Himno galego por Gabriel pechou a primeira parte do evento.\nA segunda parte de almorzo, foi guiada polo pastor Óscar Cubilla, da 1º Iglesia Bautista da Coruña.\nA apertura comezou cunha canción do grupo de loanza e a continuación a exposición da Palabra polo pastor e director do Programa Nacer de Novo da CRTVG, Jaime Fernández Garrido.\nPosteriormente houbo un tempo de oración pola familia, pola nosa nación e pola igrexa.\n« Olimpíadas Evanxélicas de Galicia 2019


iria lamas archivos - Comarcas na Rede\nTag: iria lamas\nA Deputación humanizará o cruce que conecta o centro de Gondomar coas parroquias de Peitieiros, Chaín e Morgadáns\nO cruce que conecta o centro de Gondomar coas estradas provinciais que dan servizo ás parroquias de Peiteiros, por unha banda, e Chaín-Morgadáns, pola outra, será humanizado cunha gran transformación que vai acometer a Deputación en convenio co Concello de Gondomar e que vai supoñer un investimento de 271.769 euros.\nA Deputación mellora as infraestruras de Baiona e dótaa de novos equipamentos municipais cun investimento de máis de 600.000 euros\nRedacción - 28/01/2021\nA Deputación de Pontevedra está a transformar Baiona con importantes investimentos en infraestruturas, mobilidade e equipamentos municipais para os que destina un orzamento de máis de 600.000 euros. Entre as actuacións destacan as obras de reposición de firme en todo o trazado da EP-2204 Sabarís-Belesar, cuxa execución inminente anunciaron hoxe o deputado provincial Gregorio Agís e a deputada Iria Lamas, nunha visita á localidade xunto ao concelleiro de Vías e Obras, Óscar Martínez.\nA Deputación entrega nove transpaletas aos nove puntos limpos da provincia ao abeiro do proxecto europeo ‘Estraee’\nO deputado de Economía e Réxime Interior, Carlos López Font, e a deputada de Medio Ambiente e Transición Ecolóxica, Iria Lamas, xunto ao alcalde de Meaño, Carlos Viéitez, o concelleiro de medio ambiente de Moaña en representación da Mancomunidade do Morrazo, Odilo Barreiro, e o concelleiro de medio ambiente de Vilagarcía, Lino Mouriño, asistiron ao acto de entrega, no Parque de Maquinaria, das nove transpaletas que prestarán servizo nos nove puntos limpos nos que está a actuar o proxecto europeo ESTRAEE de reciclaxe do “lixo electrónico” promovido pola Deputación.\nA Deputación da voz ás activistas polos dereitos humanos de Nicaragua e Colombia\nTanto Georgina de los Ángeles Molina Rivera como Alicia Valencia Cuetia non poden, polo momento, volver aos seus lugares de orixe. O seu papel como activistas na defensa dos dereitos humanos en Nicaragua e Colombia, respectivamente, motivou a súa fuxida precipitada dos seus fogares e hoxe só piden ser escoitadas para que a comunidade internacional coñeza o que está a suceder nestes países.\nA Deputación reafirma a súa aposta pola eficiencia enerxética na Semana Gobal de Acción polo Clima\nNo marco da Semana Mundial de Acción polo Clima a Deputación de Pontevedra vén de realizar esta mañá unha acción simultánea centrada na eficiencia enerxética e protagonizada polas deputadas Olga García e Iria Lamas e os deputados Gregorio Agís e Santos Héctor Rodríguez. As deputadas e deputados provinciais visitaron á mesma hora os concellos de Meaño, Poio e O Porriño, onde a Deputación está a impulsar un proxecto para substituír puntos de luz por luminarias LED.\nA Deputación de Pontevedra envórcase coa Semana Global de Acción polo Clima\nA presidenta da Deputación de Pontevedra, Carmela Silva, xunto á deputada de Transición Ecolóxica, Iria Lamas, presentou esta mañá a axenda 'A provincia que queres é sostible' creada con motivo da Semana Global de Acción polo clima, que terá lugar entre o 20 e o 27 de setembro.\nA Deputación ultima as obras das novas instalacións de atletismo do Porriño\nO concello do Porriño contará nas próximas semanas co novo e moderno equipamento deportivo para a práctica do atletismo, que financia ao cen por cen a Deputación de Pontevedra ao abeiro do Plan Reequilibrio (800.000 euros) e o Plan Concellos (200.000 €).


O Grupo Común da Esquerda apoia a folga do persoal da central de chamadas do 061 ante o incumprimento das súas condicións laborais – Grupo Común da Esquerda\nEva Solla esixe que a Xunta deixe de lavar as mans neste conflito e exerza unha mediación ou sancione a empresa concesionaria para rematar coa precariedade destes profesionais.\nSantiago, 2 de xaneiro de 2020-. O Grupo Común da Esquerda amosou este xoves o seu apoio á folga do persoal da central de chamadas do 061 do próximo día 6 de xaneiro entre as 19 e as 21 horas ante o incumprimento que están a sufrir das súas condicións laborais. Este apoio foi trasladado pola deputada Eva Solla a representantes do Comité de Empresa deste colectivo nunha xuntanza celebrada no Parlamento. Deste xeito, a deputada ademais rexistrará iniciativas na Cámara para esixir que a Xunta exerza unha mediación ou sancione a empresa concesionaria para rematar coa precariedade destes profesionais.\n“É unha vergoña que teñan que convocar a terceira folga reclamando que se lles paguen os seus salarios e que se respecten as súas condicións laborais”, denunciou Solla. A deputada engadiu que “mentres a Xunta lava as mans e utiliza a imaxe dos traballadores pola boa valoración que ten o servizo, o persoal que atende as chamadas das urxencias sanitarias leva tres meses con ameazas da empresa Grupo Norte de impago das súas nóminas. Este mes aínda non se lles abonou o 100% do salario e adebédanselle os incentivos acordados por convenio colectivo. É a enésima vez que se produce un conflito laboral porque non se cumpren as condicións pactadas”.\nAsí, Eva Solla considerou que “o persoal non pode seguir con esta precariedade laboral de maneira infinita, en primeiro lugar polo respecto aos seus dereitos, e en segundo lugar, porque non se pode ter en situación continua de estrés a quen atende algo tan esencial como as chamadas das urxencias sanitarias. É unha vergoña que estes profesionais sigan sen estar integrados na consellería de Sanidade e que se manteña con subcontratas que xogan cos dereitos laborais”.\nAnte esta situación, o Grupo Común da Esquerda demanda unha actuación decidida por parte da Xunta. “O goberno de Feijóo non pode seguir lavando as mans perante esta situación. O conselleiro de Sanidade e o propio presidente da Xunta son responsables do servizo, porque a pesar de que estea subcontratado, a atención das urxencias sanitarias é un servizo público. Polo tanto, teñen que mediar para que se cumpran inmediatamente os dereitos laborais. Do contrario, deben sancionar a empresa concesionaria porque non se pode permitir esta situación de precariedade laboral”, sinalou Solla.\nPor último, a deputada lembrou que “Feijóo usou en fin de ano a imaxe das persoas que se quedaban a traballar esa noite velando pola seguridade e a saúde de todas e todos. Debería utilizar menos estas fotografías e recordar máis que ten un compromiso de que as traballadoras e traballadores teñen que cobrar e comer todos os meses. O que está acontecendo con estas persoas é un incumprimento flagrante dos seus dereitos laborais que afecta a un servizo esencial para toda a cidadanía”.\nO Grupo Común da Esquerda esixe explicacións a Feijóo polo presunto uso de 300.000 euros para pagar favores electorais en Venezuela


Rehabilitación e Vivenda. Concello de Santiago de Compostela\nConvocatoria de subvencións complementarias ás dos plans estatais de vivenda nas áreas de rehabilitación integral\nA presente convocatoria de subvencións ten por obxecto o inicio do procedemento de concesión de axudas á rehabilitación complementarias das concedidas ao abeiro dos convenios en vigor en desenvolvemento dos plans estatais de vivenda nas áreas de rehabilitación integral declaradas no termo municipal de Santiago de Compostela.\nA súa finalidade é incrementar as axudas recibidas en desenvolvemento do Plan de Vivenda en función das circunstancias subxectivas da persoa beneficiaria, polo que en ningún caso se concederán de xeito exclusivo nin fóra dos ámbitos declarados a tal efecto.\nPoderán ser beneficiarias as persoas físicas propietarias de vivendas que sexan beneficiarias das axudas á rehabilitación convocadas ao abeiro dos convenios en vigor en desenvolvemento dos Plans Estatais de Vivenda, que reúnan, conxuntamente coa unidade familiar ou de convivencia da que formen parte se é o caso, os requisitos establecidos nas bases da convocatoria.\nO prazo de presentación das solicitudes e da documentación que se especifica nesta convocatoria iniciarase a partir do día seguinte ao da publicación desta convocatoria no BOP, e rematará o día 30 de setembro de 2019.\nEnderezo: Praza de Cervantes n. 5-2º\nTel. tramitación de subvencións: 981 542 419\nPublicación no BOP (20/05/2019) 139,83 KB PDF\nBases da convocatoria 100,81 KB PDF\nModelo I (Solicitude) 378,92 KB PDF\nModelo II (Declaración responsable) 132,1 KB PDF\nModelo de autorización acceso a administracións públicas 273,04 KB PDF\nAutorización de representación 157,37 KB PDF


Por fin unha feira normal | Erregueté\nA 33ª Fira de Titelles de Lleida celebrouse entre os días 29 de abril e 1 de maio en distintos lugares da cidade, mormente nos espazos da zona monumental, e tamén noutros novos como viña sendo o habitual en anteriores edicións.\nJosé Manuel Breijo Vidal, "Topo"\n“Por fin!” Esta é a palabra clave. “Por fin podemos ir ao teatro!”, dicía o ano pasado unha crianza ao entrar no Teatro-Estúdio António Assunção, dentro do festival Sementes en Almada. “Por fin unha feira normal e sen máscara!”, mencionaba con expresións de xúbilo e alivio Elisabet Vallvé que, xunto con Oriol Ferré, dirixe esta feira e tamén o Centre de Titelles de Lleida. Efectivamente, as máscaras practicamente desapareceron do patio de butacas, non sen certa inquietude, mais empeñados en volver a esa normalidade tan desexada. Lembramos que esta feira tivo que adiar e despois suspender a edición de 2020, e facela nunha soa xornada e nun mesmo espazo en 2021.\nDe todo se aprende porque este formato espacial foi utilizado o primeiro día no acto inaugural e todas as compañías representaron os seus espectáculos entre as murallas da Seu Vella, conxunto monumental do século XIII que domina desde o alto a cidade.\nO espectáculo inaugural correu a cargo da compañía Ferrer & Weidman. Nada, que significa esperanza, é unha obra conceptual creada en vertical coa muralla do recinto como palco. Mestura o vídeo, as sombras, o teatro e a música coa danza acrobática para crear un espectáculo que pon voz aos conflitos silenciados dos refuxiados, representados neste caso polo personaxe de Nada Voskova, unha muller que padece o decorrer da guerra no seu país e emigra a outras terras converténdose nunha refuxiada. Tamén está baseado en Los nadies, “que cuestan menos que la bala que los mata”, como propiamente describe Eduardo Galeano neste poema. Polas rúas do monumento tamén paseou Aquiles, de La Fam Teatre, un xigante metálico articulado que non deixou impasible ao público que o contemplaba.\nPode que estes dous anos de recesión influísen na creación dos e das artistas que traballan as innumerables formas animadas. Pode que consciente ou inconscientemente, estes dous anos de peche e corentenas, dirixisen a mirada dos e das artistas cara ao exterior, cara á natureza e aos moradores dos distintos hábitats que a compoñen. O caso é que a natureza e o mundo animal tivo un peso notable ben como tema principal ou como xustificación para introducir outro.\nA esta temática principal pertence Lovo de Teatro Lafauna, un espectáculo que ofrece unha mirada sobre a conservación e protección da biodiversidade e tamén nos amosa a vida microscópica que alberga o interior do último lobo de Serra Morena que está a piques de morrer intoxicado por produtos fabricados polo ser humano. Contada a modo de documental, utilizan o vídeo que proxecta na pantalla a fábula que acontece nun pequeno escenario onde habitan uns miúdos personaxes. Tratada desde a poética cun ritmo oriental que dá tempo á observación das pequenas cousas, contén momentos tenros e didácticos.\nEl tiempo de las tortugas, de Dora Cantero. Había tempo que non viamos un espectáculo cun texto tan delicioso, cheo de forza e evocador como este. Nel, destaca a palabra sobre o vídeo, obxectos e música, sen desprezar nada do que alí acontece. Cantero amosa, neste primeiro traballo en solitario, a súa parte máis persoal e nos fala, a través dunha conferencia sobre unha especie de tartaruga, do amor e desamor. É unha experiencia vela en escena, como se ri dela mesma, como xoga co significado das palabras, como recita os seus poemas, como emociona. Como nos atrapa co seu rostro esperto, o seu corpo en áxil movemento, como domina a escena. Como nos vemos a nós mesmos, como nos sentimos identificados con ela. É un espectáculo que nos gusta a todos e todas e non nos deixa indiferentes.\nCelestina infernal é a última produción de Teatro Corsario, compañía especializada no teatro clásico en lingua castelá que foi fundada por Fernando Urdiales en 1982 e que festexa este ano o seu corenta aniversario. Por outra banda, de cando en vez, a compañía pon en escena espectáculos de títeres dirixidos por Jesús Peña, o actual director da compañía. A estética de Teatro Corsario é recoñecible e admirada e agárdase con expectación cada un dos seus novos espectáculos, esta vez cunha atrevida versión do clásico de Fernando de Rojas. A bruxa Celestina, que devece conseguir a eterna xuventude, recibe un encargo por parte do diaño que é o de conseguir que Melibea se namore de Calisto. A acción transcorre dentro dun gran retábulo e os títeres, dun tamaño similar ao humano, destacan pola súa beleza plástica realista, e son movidos detrás dunha especie de pano polo que os e as manipuladoras poden introducir as mans e os títeres. Desde un ritmo moi medido pola acción e o verso, este espectáculo amosa o modus vivendi da bruxa no que sexo, maldade e violencia flúen como auga no río. Parece un conto de fadas nunha atmosfera negra, tétrica, apoiada por unha precisa iluminación, a música e o continuo fume que semella néboa, igual que na anterior reposición da Maldición de Poe.\nAn-Ki, de Cía Ortiga foi o espectáculo máis galardoado, conseguindo catro premios Drac D´Or.\nCía Ortiga é un proxecto artístico con sede en Banyoles que combina o social co ambiental e do que saen numerosos obradoiros e accións artísticas para concienciar á sociedade sobre a problemática da degradación dos territorios e da restauración dos ecosistemas.\nO espazo de representación sitúase dentro dunha carpa reconvertida en labirinto e con varias salas que albergan diferentes instalacións. Os catro intérpretes, codirectores e produtores do espectáculo, Ingrid Codina, Guillem Geronès, Mika Lecuyer e Clara Centenera, propoñen un xogo inmersivo onde non só escoitas e miras, tamén te moves, tocas, sentes e sofres. An-Ki combina teatro de actor, do obxecto, da máscara e de figuras animadas. Tamén é un teatro de emocións, expresadas a través de accións con aqueles obxectos que conteñen a memoria do mundo, dun mundo que desaparece. A nivel emocional, Geronès contou que “unha das frases que máis marcaron a obra foi a dunha muller siria, que viviu na Arxentina e decidiu regresar a Siria durante a guerra, porque di que se todos se van, quen vai estar para coidar a terriña?, a terra que os viu nacer”.\nAn-ki mergúllate nese ambiente desolado e sofres co que che mostran os personaxes que viaxan polo espazo, co que expresan as imaxes que xiran arredor da degradación do medio e tamén coa visión do incerto futuro que provoca esta imparábel destrución. Propón esperanza amor e traballo para coidar o planeta e preservar a diversidade.\nEl Espejo Negro foi a compañía encargada de pechar esta feira co espectáculo Cris, pequeña valiente, que trata sobre a transexualidade dun xeito moi educativo e, como vén sendo habitual, con excelencia.\nA única compañía galega que interviu nesta feira foi Fantoches Baj, que actuaron en dous espazos de rúa co espectáculo Auga que non vas beber, unha sátira musical na que un público activo participou e divertiuse coas cancións populares que Almudena Vidal e Ignacio Vilariño cantaban e os monicreques que manipulaban en cada número.\n*As imaxes do artigo son de Ismael Boldu\nDoutor en Estudos Literarios e Teatro de Obxectos de Galicia pola Universidade de Vigo. Máster en Pedagoxía Teatral pola Universidade de Vigo. Licenciado en Dirección Escénica e Dramaturxia pola Escola Superior de Arte Dramática de Galicia. Director artístico da compañía de teatro e animación Artmonium, actualmente fai a produción e dirección artística para a compañía A Xanela do Maxín. Coordinador e produtor artístico de programas da Televisión de Galicia. Especialista en Etnografía e Folclore de Galicia. Ten arredor de 25 cursos de formación en diferentes áreas artísticas como teatro, música, danza, pantomima, pallaso, formas animadas. Como autor, colabora coa Revista galega de Teatro, e a revista de teatro de monicreques e obxectos Titeresante.\nerregueté | Revista Galega de Teatro 12 minutos ago


Recuperada a policromía orixinal do coro do Mosteiro de Santa María de Xunqueira de Espadanedo\nel febrero 02, 2022 Publicado por Redacción HGgTonline\nA Xunta de Galicia vén de completar os traballos de restauración no Mosteiro de Santa María de Xunqueira de Espadanedo onde, entre outras actuacións, se recuperou a policromía orixinal do coro do século XVI. Así o comprobou o conselleiro de Cultura, Educación e Universidade, Román Rodríguez, nunha visita para contemplar o resultado dunha intervención á que se referiu como “un modelo a seguir e un exemplo de colaboración no que profesionais de distintas disciplinas se implicaron cun obxectivo común: preservar o legado do noso patrimonio”.\nNa súa visita, o responsable autonómico de Cultura contemplou o actual estado do coro, un conxunto de madeira que data do século XVI, pero que tivo que ser intervido no ano 1800 a consecuencia da caída da fachada. Desde ese momento, tal e como se pode consultar na documentación existente, unha das vigas orixinais está rota e asentada sobre outra impedindo contemplar a totalidade da policromía. “Os traballos impulsados pola Xunta de Galicia estiveron centrados en retirar esta segunda viga garantindo a función estrutural da orixinal ao tempo que se pon en valor un dos poucos artesoados policromados que se conservan na Comunidade”, afirmou Román Rodríguez.\nPara conseguilo, tal e como explicou o conselleiro, contouse coa participación de numerosos expertos como arqueólogos, historiadores, carpinteiros, arquitectos, enxeñeiros ou mesmo escultores como Acisclo Manzano, que elaborou unhas pezas para incorporar ao conxunto. “O gran traballo feito por Acisclo enriquece o artesoado favorecendo a combinación de estilos artísticos e legando ás futuras xeracións o reflexo dos cambios sociais de quen vai utilizando o inmoble a través do tempo”, incidiu.


A CRISE COMO ESCUSA\nRedacción | viernes, 20 de enero de 2012, 03:10\nMalia que todos os informes salientan que a clase traballadora perdeu poder adquisitivo CCOO e UGT aceptan menores incrementos co IPC para os dous vindeiros anos. O argumento utilizado é a crise e o desemprego (tamén os prazos que lles marcou Rajoy terán seu peso).\nO problema é que aínda que desde o inicio da crise os salarios baixan a maior ritmo séguese perdendo emprego. Pasa isto porque en realidade estamos diante dun reaxuste económico e de poder, entre clases e nacións, nos que se “socializa” a costa da clase traballadora o xogo de casino dos ricos. Os datos da situación avalan este feito.\nA OCU valora que desde a entrada do euro o aumento dos salarios foi dun 14% e o da inflación dun 23%. Tamén van nesta liña as últimas decisións do Goberno que, aínda sendo máis progresivas que o aumento do IVE, manteñen a orientación de cargar os custes sobre as clases populares. Así os ingresos de menos de 33.000 euros cubriran o 36,6% do total do aumento do IRPF, mentres que os de máis de 120 mil só farán unha contribución do 18,6%.\nAdemais, estas medidas súmanse a outras anteriores, polo que choven sobre mollado para aqueles sectores que non dan chegado a fin de mes, un 58,1% das familias galegas. Tampouco se lle meteu o dente a impostos como o de sociedades (cunha taxa impositiva que é a metade da dos ingresos polo traballo), nen o de patrimonio, e non hai aínda un plano concreto sobre a fraude fiscal.\nTamén a cuestión territorial está metida no reaxuste. O colmo é a proposta de Guindos para que as contas das autonomías pasen previamente pola peneira do Goberno do Estado, recentralizándose deste xeito todas as súas competencias. Aínda que esta medida foi desmentida polo Goberno, reflicte unha tendencia preocupante, non xa de negación da realidade plurinacional senón do propio marco autonómico.


O dilema -\nInicioArtigos de opiniónO dilema\nMario López Rico. CERNA\nEscribía eu neste mesmo xornal hai uns meses:\n“Temos unha poboación envellecida, a nosa xente nova está a marchar -máis preparada que nunca-, buscarse a vida alén das nosas fronteiras, unha auténtica enxurrada de futuro que se perde, o rico mundo rural, a gandaría e agricultura esmorecendo, os montes enchéndose de eucaliptos, as fábricas a pechar nun proceso de desindustrialización brutal, desapareceu o pouco que había parecido a unha banca galega como as caixas de aforros. Non estamos ante nada pasaxeiro, é estrutural ese desaxuste de Galiza no Estado Español. Non hai corpo que aguante a sangría que sofre o noso País. Sinceramente, pouco ou nada se albisca, dun futuro mellor de non mudar radicalmente as cousas.”\nNada cambiou dende que tiña escrito isto, é máis, eses procesos agudízanse e as estatísticas falan de dunha aceleración desta desfeita. Isto só pode ser invertido cun acceso urxente e a moi curto prazo do nacionalismo ao Goberno da Xunta, mesmo coas escasas competencias dunha autonomía outorgada algo pode facerse aínda que só sexa frear a demolición sistemática levada a cabo polo PP.\nPoderá o nacionalismo non repetir o circulo vicioso que o levou no 1997 a ser segunda forza e agora de novo no 2020, integrar e aproveitar todo o potencial dos que se reclamen da defensa do País?\nE aquí está de novo o grande dilema endémico do nacionalismo galego: como chegarmos á parte da sociedade galega á que nunca chegamos sen deixar de sermos nós o instrumento que dicimos ser para a liberación nacional e social de Galiza, unha escolla entre sobrevivir cun 20% aproximado de apoio electoral da cidadanía preservando as esencias ideolóxicas ou inverter todo ese capital humano, organizado ou non, na procura dese 35% mínimo que din os expertos que poden permitir acadar status de forza de goberno?\nPor poñer un símil espacial, teremos a enerxía suficiente para poñer un órbita o foguete que alumee un goberno galego soberanista?\nEste é o dilema para min: Cando e como facemos o lanzamento?\nHaberá quen diga que se trata de acumular previamente forzas, enerxía, que neste momento non se ten, agardar tempos mellores e mentres tanto “ocupar” espazos nas institucións pero sen cambios substanciais, iso si, mantendo un discurso claro, purista e que pode reforzar a resistencia en montantes non moi extensos da sociedade que terían que mobilizar. Creo que isto ten bastante que ver coa vella disxuntiva do “que facer” cando a revolución non se albisca moi propia na praxe dos partidos comunistas da Europa occidental e dito sexa de paso … non só dos PC’s clásicos.\nOutros poden pensar que se debe facer un grande esforzo de sedución urxente deses cidadáns que non apoian o nacionalismo pero que poderían sumarse como medio para saír deste marasmo de explotación neoliberal demencial na que nos atopamos e na procura de fórmulas republicanas para as nacións do estado. Lanzamento urxente do foguete espacial antes de que a sangría nos deixe sen país que defender ou nunha situación de prostración total. Algúns tentámolo cos procesos de Encontro Irmandiño, despois Anova e fórmulas electorais como AGE e xa doutro xeito En Marea. Creo que o camiño debía ter sido ese para engrosar o caudal “patriótico” a sumar aos da outra vía que poderiamos nomear resistencialista, pero topamos precisamente con persoas e organizacións que estaban a practicar o antes citado de revolucionarios sen revolución e algún material humano trepa e pestilente.\nMoitos agora andan (andamos) anunciando procesos de reflexión, pois ben, como dicían os do Maio francés: Sexamos realistas, esixamos o imposíbel.\nE digo eu poñemos toda a carne no asador xa.


A Xunta négase a dicir se poñerá en marcha dunha vez o ciclo de FP de Emerxencias e Protección Civil en A Estrada | PSdeG-PSOE\nA Xunta négase a dicir se poñerá en marcha dunha vez o ciclo de FP de Emerxencias e Protección Civil en A Estrada\nO portavoz de Educación do Grupo Socialista, Luis Álvarez, reclamoulle hoxe á Consellería de Educación que poña en marcha o ciclo Formativo de grao medio Emerxencias e Protección Civil, habilitado no IES Plurilingüe Antón Losada Diéguez de A Estrada, o único de Galicia. Álvarez presentou unha pregunta oral en Comisión na que a Xunta eludiu confirmar se implantará o ciclo no próximo curso.\nO responsable socialista criticou a “improvisación” demostrada polo goberno galego na xestión deste ciclo formativo, urxente dende a publicación, o 14 de decembro de 2018, do Real Decreto 1449/18 que establece o coeficiente redutor da idade de xubilación dos policías locais, cunha previsible falla de persoal en poucos anos. Advertiu que se trata dunha “realidade extraordinaria que debera dar lugar a unha previsión extraordinaria, ou cando menos cautelosa, seria e rigorosa”.\nÁlvarez lamentou que o goberno galego “non quere dar a coñecer a súa resposta” e obriga a agardar a xuño para “ver se o ciclo se pode implantar ou non”, xa que precisa dun “escenario concreto, particular, con instalacións específicas e profesorado especialista”. Por iso sinala a idoneidade da Estrada para albergar este ciclo, na mesma vila na que se atopa a sede da Axencia Galega de Emerxencias –Axega- e da Academia Galega de Seguridade Pública.\nO mesmo escenario\nAdvertiu que o goberno galego repite o mesmo escenario do curso 19-20, cando a pesares de que o dito ciclo formativo se incluía na oferta do IES da Estrada, non había ningunha praza adxudicada na lista feita pública o 16 de xullo de 2019. Luis Álvarez alerta de que “nos atopamos exactamente na mesma realidade, pero co agravante de que contan coa experiencia de non poder poñer a funcionar un ciclo previsto na orde de oferta de ensinanzas de FP” no curso anterior.


FELICITACIÓN POLO NADAL 2016\nFelicitación Nadal 2016 - Kizoa Editar Videos - Movie Maker\nMÚSICA POLO NADAL\nTodo o alumnado do centro aporta o seu canto de Nadal: música, poesía e danza mezclados neste festival fin de trimestre e fin de ano\nMúsica polo Nadal - Kizoa Editar Videos - Movie Maker\nEtiquetas: Música polo Nadal 2016\no Apalpador visita o noso centro para apalpar as barrigas dos nenos e das nenas, repartir as guías de recomendacións lectoras para estas vacacións de Nadal e tamén para deixar algún agasallo, neste caso unha boa presa de cacahuetes, pois xa non hai castañas.\nVisita do Apalpador - Kizoa Editar Videos - Movie Maker\nEtiquetas: Visita do Apalpador 2016\nA HISTORIA DO APALPADOR CONTADA EN KAMISHIBAI\nAlex González e Gisela Montoya contan ao resto do alumnado a historia do APALPADOR a través do teatriño xaponés Kamishibai. O texto da historia é o resultado do traballo de investigación do alumnado de 6º curso de primaria, así como os versos a pé de foto, as ilustracións son de Sandra Puebla González, a música é unha panxoliña galega titulada "Aló á media noite" con arranxos e instrumentación de Xoán Fuertes\nO Apalpador en Kamishibai - Kizoa Editar Videos - Movie Maker\nEtiquetas: Apalpador 2016\nO apalpador visita a nosa biblioteca e en clave de verso conta aos nenos e ás nenas o que fará a noite de Nadal: baixará das montañas do Courel para apalparlles a barriga e comprobar se están ben mantidos ou non e dixarlles castañas quentiñas ou algún agasallo feito a man por el mesmo. Dende a biblioteca queremos divulgar esta mítica figura\nO apalpador - Kizoa Editar Videos - Movie Maker\nEtiquetas: O apalpador 202\nO Apalpador chega á nosa biblioteca. O Apalpador ou Apalpa Barrigas é un ser fantástico, un xigante de profesión carboeiro que polas festas do Nadal baixa das montañas do Courel para visitar aos máis pequenos e pequenas e comprobar que estaban ben alimentados, para o que lles apalpaba a barriga e lles deixaba de agasallo castañas quentes. Hai algunhas cancións populares relacionadas con este personaxe que chegaron ata os nosos días e que eran cantadas nas noites de "apalpadoiro" para advertir aos máis pequenos da chegada do Apalpador e da necesidade de que se foran á cama.\n"Hoxe é día de Nadal\napalparche a barriguiña"\nEtiquetas: O apalpador 2016\nOS POSTRES TRADICIONAIS: LAMBETADAS\nUn calendario de postres tradicionais: tosta de roxós, faragullos, filloas, leite frito, roscas de San Lázaro, chulas, cañas, compota, torta de castanas, rosca de Navia, empanada de roxós, tellas, flores, almendrados...son algúns dos postres que compoñen este ano o calendario do Colectivo Estiño, formado por 24 centros da provincia de Lugo, nos que o alumnado traballou e investigou sobre os postres típicos de cada zona para despois plasmalo en debuxos e por escrito nas receitas. Todo o traballo realizado de información e investigación e tamén de receitas recollerase na revista Miuzallas.\nEtiquetas: LAMBETADAS 2017\nA Constitución de 1978 para nenos e nenas\nEtiquetas: Día da Copnstitución 2016\nOs nosos alumnos e alumnas recitan as súas propias creaccións poéticas, neste caso, a temática é o outono. Estes poemas realizados de xeito colectivo rezuman sinxeleza, frescura, gracia e moita sensibilidade.\nOutono - Kizoa Editar Videos - Movie Maker\nEtiquetas: Outono 2016\nO 25 de novembro celébrase cada ano o DÍA INTERNACIONAL DA ELIMINACIÓN DA VIOLENCIA CONTRA A MULLER. Con esta acción a ONU demostra que este tipo de violencia é realmente uhna violación aos dereitos humanos, consecuencia da discriminación que sufre a muller e a persistencia das desigualdades por razón de xénero.\nGisela Montoya e Alex González en nome de todos os nenos e nenas do centro, len por este día as frases en contra da violencia machista, elaboradas por eles e os seus compañeiros e compañeiras de sexto para poñer de manifesto o noso total desacordo con este tipo de actos.\nEtiquetas: Día contra a violencia de xénero 2016\nEtiquetas: Samain na biblioteca 2016\nRELATOS CURTOS POLO SAMAÍN\nNo taller de escritura creativa, o alumnado deu campo libre á súa imaxinación e á creación escribindo relatos de terror, de medo, de seres extraordinarios...fantaseando e tirando do fío conductor que arrastra aos personaxes creados a vivir aventuras fantásticas. Os nosos alumnos e alumnas convertíronse en escritores e escritoras por un día.\nCONTACONTOS POLO SAMAÍN\nO alumnado de 6º de primaria encheu a biblioteca de contos, contos de bruxas, contosde fantasmas, contos de ogros, contos de seres vidos do Alén para asustar e para divertir pero tamén para fomentar o gusto pola lectura e sementar a inquietude de descubrir historias fantasticas, extraordinarias e marabillosas. Disfrutaron os nenos e nenas pero tamén os adultos.\nAlex Zas Gómez conta aos nenos e nenas de Educación Infantil e 1ª e 2º de primaria, o conto CORRE CORRE, CABACIÑA adaptado e traducido por Eva Mejuto , ilustracións de André Letria e publicado pola editorial OQO.\nEste conto popular portugués conta a historia dunha velliña, que de camiño ao casamento da neta, atopa un lobo, un oso e un león que a queren comer....\nQuen estará dentro da cabaza facendo burla das tres feras?\nO NOSO SAMAÍN é un novo libro escrito por Loretta Birot Bermejo con ilustracións de Nuria Valdeón Balsas e publicado pola editorial Galaxia co obxectivo de explicarlles aos nenos e nenas de Galicia a fecunda tradición galega relacionada co nacemento do outono e crenzas que veñen, probablemente da época prerromana.\nA autora considera que é moi importante que os nenos e nenas sepan que a tradición dos calacús e do contacto entre vivos e mortos é tamén galega e que se coñece co nome de Samaín.\nA celebración ten máis de 3000 anos e está tamén na orixe de Halloween, pois chegou a Norteamérica a través de un pobo emigrante e celta como é o irlandés.\nTrátase, polo tanto, de que os nenos e as nenas comprendan a diferencia entre o recuperado Samaín e o ascendente Halloween norteamericano\nDÍA DA BIBLIOTECA ESCOLAR 2016\nO día 24 de outubro, celebramos o día da Bilioteca realizando e visionando este vídeo con fotos dalgunhas das actividades que realizamos na biblioteca ao longo do curso.\nO día da bilbioteca celébrase nesta data en recordo da destrucción da biblioteca de Sarajevo, incendiada en 1992. Todas as bibliotecas albergan grandes tesouros e destruilas ou non protexelas é unha traxedia inmensa.\nPolo tanto é moi importante dalas a coñecer, abrir as súas portas, mostrar os seus rincóns máis escondidos, extraer os libros dos sus andeis e poñelos nas mans dos lectores e lectoras.\nEtiquetas: Día da Biblioteca 2016\nO alumnado de Educación Infantil empeza co programa de animación lectora "LER PARA MEDRAR". Cada neno e cada nena leva na súa maletiña viaxeira libros de contos e de información xeral, unha revista infantil e material audiovisual para compartir coas familias. A bibliomaleta inclúe tamén a folla de presentación da campaña e consellos aos pais e ás nais para fomentar o hábito lector e o gusto pola lectura desde a casa.\nEtiquetas: Ler para medrar 20-10-2016\nUn ano máis xa están en marcha as MOCHILAS VIAXEIRAS. Esta actividade de animación á lectura, consiste no préstamo temporal de libros e material audiovisual para compartir e disfrutar coas familias.\nEtiquetas: Mochilas viaxeiras 2016-2017\nBIBLIOTECA ESCOLAR TERRITORIO DAS ARTES\nBIBLIOTECA ESCOLAR TERRITORIO DAS ARTES é o lema escollido este curso dende a Consellería de Cultura e Educación para as bibliotecas escolares dos centros educativos galegos. A autora da ilustración é Minia Regos e convida a explorar formulas para espertar nos lectores e nas lectoras o interese por achegarse ao mundo das artes e poder experimentar o pracer de expresarse a través da música, a pintura, a arquitectura, o teatro, a literatura, a escultura e as artes visuais (cine, cómic, fotografía, videocreacións, videoxogos)\nEtiquetas: Biblioteca escolar territorio das artes\nRECORDANDO A MANUEL MARÍA\nOs nenos e nenas de catro anos recordan a Manuel María. Os seus bonitos debuxos cheos de colorido e imaxinación están inspirados nos poemas da obra "Os soños na gaiola".\nRECORDANDO A MANUEL MARÍA on PhotoPeach\nEtiquetas: Recordando a Manuel María. 2016\nRecitado conxunto do alumnado de 5º de primaria do poema de Manuel María "GALICIA"\nAgora é o poema do libro Os soños na gaiola "CARACOL" recitado por Adrián, Pablo e Brian\nHugo e Carlos, tamén de 5º de primaria, recitan "Eu nacín en Outono..." do libro POEMAS DE OUTONO do noso poeta Manuel María\nAlex Zas, Miguel, Pablo Magide e Pablo Fernández recitan "O meu burriño" do poemario "Os soños na gaiola" de Manuel María\nIria, Juan Jesús, Micaela, Sabela e Pablo Fernández recitan o poema "O semaforo" do libro de poemas de Manuel María "As rúas do vento ceibe"\nSamuel e Alex González recitan os poemas de Manuel María "Río Miño" e "Terra Chá"\nda súa obra Terra Chá (1954)\nLERTAS GALEGAS 2016: MANUEL MARÍA\nTraballo de investigación realizado polo alumnado de 6º de primaria sobre a vida e obra de Manuel María Fernández Teixeiro, autor homenaxeado polo día das Letras Galegas 2016.\nRecitado conxunto do alumnado de 5º de primaria do poema de Manuel María GALICIA\nEtiquetas: Manuel María 2016\nLETRAS GALEGAS: MANUEL MARÍA E A MÚSICA\nA música é unha constante na obra de Manuel María. Polo día das letras galegas os artistas galegos seguen musicando os seus poemas, neste caso FUXAN OS VENTOS interpreta "Galicia"en homenaxe ao poeta\nEtiquetas: Manuel María e a música 2016\n"SOMOS O QUE LEMOS" Campaña de lectura polo día do libro 2016, onde participa toda a comunidade educativa coas súas reseñas lectoras. Na entada do centro encóntranse expostas todas as aportacións, recollidas nunha ficha onde se fai constar o nome da campaña a fotografía da lectora ou do lector e a súa lectura máis recente, como referencia de interés para o resto dos participantes.\nEtiquetas: Día do libro 2016\nEtiquetas: Día Mundial do Libro 2016\nEtiquetas: Día da árbore 2016\nEXPERIMENTOS POLO DÍA DA ÁRBORE\nEtiquetas: Experimentos polo día da árbore\nPara celebrar o día da MULLER, Iria Prados Arias, presentou dous títulos da colección "Antiprincesas": Frida Kahlo e Violeta Parra, escritos por Nadia Fink. Dúas grandes mulleres loitadoras, independentes e creativas que souperon medrar como persoas a pesares dos conflictos que tiveron coa sociedade machista na que viviron\nSabela Lago e Breixo García, leron palabras e frases escritas polos seus compañeiros e compañeiras sobre a igualdade entre homes e mulleres.\nEtiquetas: Día da muller 2016\nEtiquetas: Rosalía de Castro 24-02-2016\nO alumnado do centro recita na biblioteca para os seus compañeiros e compañeiras o poema de Rosalía de Castro "Airiños airiños aires"\nEtiquetas: Recitando a Rosalía de Castro 24-02-2016\nPoemas de Rosalía de Castro para celebrar O DÍA DE ROSALÍA. " Campanas de Bastabales" recitado por Samuel, Gisela e Pablo e "Adiós ríos, adiós fontes", recitado polo alumnado de 4º de primaria\nEtiquetas: Recitando a Rosalía 24-02-2016\nA ROSALÍA DE MANUEL MARÍA\nPara celebrar o DÍA DE ROSALÍA, Carlos Puebla e Hugo Prados, recitan o poema dedicado a Rosalía de Castro "A ROSALÍA" escrito por Manuel María.\nEtiquetas: A Rosalía de Manuel María 24-02-2016\nCarlos Puebla González e Hugo Prados Arias, recitan un poema de amor titulado CANCIÓN DE AMOR da obra "Mar Maior" de Manuel María.\nEtiquetas: Canción de amor 15-02-2016\nLIBROS PARA NAMORAR\nEtiquetas: Libros para namorar 2016\nENTROIDO DE POESÍA\nAproveitando o traballo de investigación que viñemos realizando ao longo do primeiro trimestre, sobre a vida e obra de Manuel María, con motivo da celebración no 2016 do día das letras galegas dedicado á súa figura, tivemos un ENTROIDO DE POESÍA. Os disfraces estaban baseados nos personaxes da obra de Manuel María "Os soños na gaiola": A gaiola, os labregos, o sol, a lúa, o caracol, o año, o lobo, a vaca, os paxaros...desfilaron moi ledos e coa súa mensaxe poética. O centro encheuse de POESÍA, poesía galega, poesía de Manuel María, pois ademais das coplas do entroido, cada personaxe recitou o seu poema.\nEtiquetas: Entroido de poesía 2016\npois a Manuel María\nEtiquetas: Coplas de Entroido 2016\nEtiquetas: Entroido 2016\nEtiquetas: POEMAS DA PAZ Día da paz 2016


Os buscadores de Internet non deberán conservar os datos persoais máis de seis meses | Consumer\nOs buscadores de Internet non deberán conservar os datos persoais máis de seis meses\nAs autoridades de Protección de Datos da UE non ven unha base legal para mantelos durante máis tempo\nO Grupo de Traballo do Artigo 29 (GT-29), que reúne ás autoridades de Protección de Datos dos Estados membros da UE, determinou que o período de conservación de datos por parte dos buscadores de Internet non poderá exceder o seis meses. Na súa opinión, non hai unha base legal para mantelos durante máis tempo.\nSegundo informa a Axencia Española de Protección de Datos (AEPD), o GT-29 aprobou o pasado venres unha Opinión relativa á adecuación das políticas de privacidade dos buscadores de Internet á normativa europea de protección de datos. A Opinión recolle a necesidade de limitar o período de conservación, que na actualidade sitúase entre 13 e 18 meses, unha vez que a información deixe de ser necesaria para as finalidades propias do servizo, como a mellora do mesmo, a seguridade do sistema ou a prevención da fraude.\nO GT-29 non ve unha base legal para unha conservación de datos superior a seis meses. No caso de que os buscadores retéñanos por períodos máis longos, deberán demostrar de maneira exhaustiva que é “estritamente necesario” para facilitar o servizo. No entanto, as lexislacións nacionais poderán requirir períodos de conservación máis reducidos.\nDoutra banda, o Grupo de Traballo establece que os buscadores deberán recoller datos persoais para finalidades lexítimas e proporcionar aos usuarios unha información clara e inteligible sobre a súa identidade e localización, e sobre os datos que tentan recoller, gardar ou transmitir, así como sobre a finalidade para os que foron recollidos.\nAdemais, os usuarios destes portais deberán ter dereito a acceder, inspeccionar e corrixir todos os seus datos persoais, incluíndo perfís e historial de procura.\nbuscadores datos Internet-gl


Convocan unha nova edición do certame de micropoemas Vilariñas\nA NPG Nova Poesia Guitirica e a Asociación Socio-Cultural Lareira de soños acaban de convocar un novo certame de micropoesía, o Viñariñas, que acada a súa terceira edición. O nome da cita inspírase na aldea natal do poeta Díaz Castro, Vilariño dos Cregos, na parroquia dos Vilares, en Guitiriz, ao que quere render homenaxe.\nNa pasada edición rexistraron 300 obras, que optaban á escultura deseñada por Vicki Ribadulla, que recibiron nomes como Andrea Araújo, Pedro Rielo e Toño Núñez na primeira edición, e Beatriz Dourado, Mila Villanueva e Cris Amoedo na segunda.\n“Os certames das Vilariñas buscan dar visibilidade ao xénero da micropoesía en galego e dotala dun nome próprio e identitario desta modalidade literária que lonxe de ser unha modalidade menor, resulta moi meritoria pola capacidade de concentar mensaxes, sentimento e xontidos en tan poucos versos” explican os convocantes. A\nDo 1 de abril ata o 31 de maio poderán presentarse micropoemas inéditos, orixinais e non premiados nin publicados, de temática libre e escritos en galego, en calquera das normativas admitidas, ou en portugués.\nOs micropoemas terán una extensión mínima de 2 versos e máxima de 3 versos sen incluir o título. Cada poeta poderá presentar un máximo de dous micropoemas a concurso e cada un deles serán xulgados individualizadamente e por separado. As bases están no web da NPG.


Convenio entre o concello do Porriño e a Academia Galega de Seguridade\nO alcalde de Porriño, Nelson Santos, e o Director Xeral de Emerxencias e Interior da Xunta de Galicia, Luís Menor, formalizaron esta mañá coa súa firma, o convenio de colaboración en formación do Concello de Porriño coa Academia Galega de Seguridade, que permitirá desenvolver no noso municipio diferentes accións formativas dirixidas ao corpo de Policía Local de Porriño.\nMovemento Salceda presenta a súa candidatura\nUn Auditorio Municipal ateigado de público, acolleu onte o acto de presentación da candidatura coa que Movemento Salceda, a agrupación de electores que acolle ao actual alcalde de Salceda, Marcos Besada, e ao seu equipo de Goberno, concorre ás eleccións do vindeiro 24 de maio.\nMovemento Salceda presenta hoxe a súa candidatura\nMovemento Salceda, a Agrupación de Electores que acolle ao Alcalde de Salceda e ao seu equipo de goberno, da a coñecer a estas horas e nun acto público que ten lugar no Auditorio Municipal, a candidatura coa que concorre ás vindeiras eleccións municipais do 24 de maio.\nO Porriño prepara a súa fin de semana máis ecolóxica\nA Concellaría de Medio Ambiente do Concello do Porriño organiza, para esta fin de semana, a segunda edición da Feira Ecolóxica, unha cita ineludible de profesionais e usuarios concienciados co desenvolvemento sostible e o consumo responsable. A Feira constitúe “unha nova aposta do Concello de Porriño polo sector ambiental e a cultura ecolóxica”.\nPáxina 365 de 371